עונת 2024/2025 בליגת העל בכדורגל נשים

עונת 2024/2025 בליגת העל בכדורגל נשים הייתה העונה ה-27 של ליגות כדורגל הנשים בישראל תחת אחריות הההתאחדות לכדורגל בישראל.

מ.ס. קריית גת הגנה על התואר וזכתה בו בפעם השביעית בתולדותיה, והחמישית ברציפות, כשהיא מקדימה בפעם השלישית ברציפות את הפועל קטמון ירושלים.

הפועל באר שבע והפועל תל אביב סיימו אחרונות וירדו לליגה הלאומית.

 טרום עונה 
הקבוצות שסיימו ראשונות בליגה הלאומית בעונת 2023/2024 והצטרפו לליגת העל לקראת עונה זו היו הפועל תל אביב והפועל באר שבע.

הפועל תל אביב החליפה מאמן עוד לפני תחילת הליגה בשל "פרשת החתונה" - כאשר במחצית משחק הדירוג על מקומות 5–6 בגביע אתנה, 4 שחקניות הפועל תל אביב עזבו את המשחק על מנת להשתתף בחתונה של שחקנית עבר שהתקיימה במקביל למשחק בקרבת מקום. הפרשה גרמה לסערה בתקשורת, ובעקבותיה, רגע לפני תחילת הליגה, פוטר המאמן ושני חברי הנהלה, והשחקניות המעורבות נקנסו.

 פורמט 
הליגה הסדירה תכלול 8 קבוצות שישחקו ביניהן במשך 3 סיבובים בני 7 משחקים כל אחד - 21 מחזורים בסך הכל. לאחר מכן תפוצל הליגה לפלייאוף עליון ופלייאוף תחתון (בכל פלייאוף 4 קבוצות שישחקו ביניהן במשך 2 סיבובים בני 3 משחקים כל אחד) שיכללו תוספת של 6 מחזורים לעונה הסדירה ובסה"כ 27 מחזורים. על ניצחון במשחק מוענקות שלוש נקודות, ונקודה בודדת מוענקת על תיקו.

הקבוצה שתסיים ראשונה בפלייאוף העליון בתום העונה תוכרז כאלופת המדינה בכדורגל נשים. שתי הקבוצות שיסיימו אחרונות בפלייאוף התחתון ירדו לליגה הלאומית.

 קבוצות 
קבוצהישובמגרשהערותמ.ס. קריית גתקריית גתמגרש סינתטי קריית גתהפועל קטמון ירושליםירושליםמגרש סינתטי הר חומההפועל פתח תקווהפתח תקווהאצטדיון המושבה, פתח תקווהמכבי כישרונות חדרהחדרהמתחם אימונים חדש, חדרהאס"א תל אביבתל אביב-יפומגרש באר יעקב ליד בית העלמיןמ.כ. רמת השרוןרמת השרוןאצטדיון גרונדמן, רמת השרוןהפועל תל אביבתל אביב-יפומתחם וולפסון, תל אביבהפועל באר שבעבאר שבעמגרש רייסר

 מהלך העונה 
 הסיבוב הראשון וטבלת הליגה בסיומו 
מ.ס. קריית גת התמקמה במקום הראשון החל מהמחזור השני, כאשר במחזור הרביעי היא פותחת פער של 4 נקודות מהשנייה, הפועל קטמון ירושלים, אך הפער צומצם לנקודה בלבד במחזור החמישי, כאשר הפועל קטמון ירושלים הנחילה לקריית גת את הפסדה היחיד בסיבוב. פער זה נשמר עד לסיום הסיבוב. במרכז הטבלה נוצרה "בטן" של 4 קבוצות צפופות שיש להן פער הן מהמקום השני והן מהקו האדום, שמתחתיו התמקמו שתי העולות החדשות, הפועל תל אביב והפועל באר שבע. הפועל פתח תקווה, שבנתה סגל עמוס בכוכבות שעורר ציפייה להתמודדות על האליפות, אכזבה כשסיימה את הסיבוב עם 11 נקודות בלבד, מרחק 6 נקודות מהמקום השני.
מיקוםקבוצהמשחקיםניצחונותתיקוהפסדיםשערי זכותשערי חובההפרש שעריםנקודותהערות1מ.ס. קריית גת760118108182הפועל קטמון ירושלים75201459173הפועל פתח תקווה732212111114מ.כ. רמת השרון73131082105אס"א תל אביב72411082106מכבי כישרונות חדרה72149178-77הפועל תל אביב71066148-38הפועל באר שבע702511176-2

 הסיבוב השני וטבלת הליגה בסיומו 
עם פתיחת הסיבוב שני תפסה הפועל קטמון ירושלים את המקום הראשון, כשבמחזור ה-11 היא מגיעה להפרש שיא של 4 נקודות מקריית גת שבמקום השני. במחזורים העוקבים סיימה הפועל קטמון ירושלים בהפסד לקריית גת ובתיקו עם הפועל פתח תקווה, ואיבדה את המקום הראשון בחזרה לקריית גת, והסיבוב הסתיים ביתרון נקודה לקריית גת, בדיוק כפי שהתחיל. מרכז הטבלה נותר צפוף כשהיה, כשהמגמה הבולטת היא השיפור של מכבי חדרה, שסיימה את הסיבוב ללא הפסד, צברה 17 נקודות לעומת 14 של קטמון וקריית גת, ועלתה מהמקום השישי לשלישי. קבוצות התחתית הפועל תל אביב והפועל באר שבע שקעו עמוק יותר, כאשר באר שבע הפסידה את כל משחקיה בסיבוב השני, והפועל תל אביב צברה 4 נקודות, שהותירו אותה בפיגור של 12 נקודות מאס"א תל אביב, שבמקום השישי.
מיקוםקבוצהמשחקיםניצחונותתיקוהפסדיםשערי זכותשערי חובההפרש שעריםנקודותהערות1מ.ס. קריית גת141022371819322הפועל קטמון ירושלים14941291415313מכבי כישרונות חדרה1473426251244מ.כ. רמת השרון14635271512215הפועל פתח תקווה1455423203206אס"א תל אביב1454519201-197הפועל תל אביב142111163519-78הפועל באר שבע140212164630-2

 הסיבוב השלישי וטבלת הליגה בסיומו 
דירוג הקבוצות בטבלה נותר על כנו במהלך הסיבוב השלישי, כאשר קריית גת צברה 16 נקודות (המובילה בסיבוב זה), הגדילה את הפער בצמרת הטבלה ל-6 נקודות בשיא, ובסיום הסיבוב פער של 4 נקודות מהפועל קטמון ירושלים, הדולקת אחריה. חדרה, רמת השרון והפועל פתח תקווה, הממוקמות במקומות 3-5, הגדילו לעשות ושמרו על סטטוס קוו מוחלט ביניהן, כשהן צוברות 10 נקודות כל אחת. אס"א תל אביב הגיעה לתוצאות הגרועות ביותר בסיבוב זה, כשהיא צוברת 5 נקודות ומבקיעה 5 שערים בלבד, אך למרות זאת שמרה על פער בטוח של 11 נקודות מהקו האדום, לעומת 12 נקודות בסיום הסיבוב השני.

לקראת פתיחת הפלייאוף נראה היה שבפלייאוף התחתון המאבק על הירידה כבר הוכרע, ובפלייאוף העליון במאבק על האליפות ישתתפו שתי המובילות, מ.ס. קריית גת, והפועל קטמון ירושלים.
מיקוםקבוצהמשחקיםניצחונותתיקוהפסדיםשערי זכותשערי חובההפרש שעריםנקודותהערות1מ.ס. קריית גת211533582929482הפועל קטמון ירושלים211353462422443מכבי כישרונות חדרה21104739401-344מ.כ. רמת השרון21948392514315הפועל פתח תקווה2186731292306אס"א תל אביב2166924306-247הפועל תל אביב213414285426-138הפועל באר שבע212415286234-10

 הפלייאוף העליון והתחתון וטבלת הליגה בסיום העונה 
עם פתיחת הפלייאוף העליון איבדו שתי המובילות נקודות, כאשר הפועל קטמון ירושלים הפסידה בביתה למכבי חדרה, וקריית גת סיימה בתיקו עם רמת השרון, כך שהפער לטובת קריית גת עלה ל-5 נקודות. במחזור העוקב ניצחה קריית גת את הפועל קטמון ירושלים, כך שהפער עלה ל-8 נקודות, ומרגע זה ואילך הפועל קטמון ירושלים הייתה תלויה באיבוד נקודות של קריית גת גם מחוץ למפגשים הישירים ביניהן, כך שסיכוייה לסגור את הפער ולזכות באליפות הצטמצמו מאוד. לאחר שחדרה ניצחה גם את קריית גת ההפרש חזר ל-5 נקודות, ולמפגש הישיר האחרון בין המובילות, במחזור ה-26, הגיעו שתי הקבוצות, בדומה לעונה הקודמת, במצב בו כל תוצאה פרט לניצחון של קטמון תבטיח אליפות לקריית גת. המשחק נערך לראשונה באצטדיון טדי, מול מאות צופים, ובסיומו ניצחה קריית גת 2-1 וזכתה באליפות חמישית ברציפות ושביעית בתשע העונות האחרונות.

בפלייאוף התחתון, הפועל באר שבע איבדה את הסיכוי התאורטי להישאר בליגה עוד במחזור הפלייאוף הראשון, לאחר שהפסידה להפועל פתח תקווה. הפועל תל אביב שמרה על סיכוי תאורטי להישאר עד למחזור הפלייאוף השלישי, אז הפסידה גם היא להפועל פתח תקווה, וירדה גם היא לליגה הלאומית באופן רשמי.

עם סיום העונה נודע כי מועדון אס"א תל אביב יתפרק, ויירכש על ידי מכבי תל אביב, שלא הפעילה קבוצת נשים בוגרות עד אז.
מיקוםקבוצהמשחקיםניצחונותתיקוהפסדיםשערי זכותשערי חובההפרש שעריםנקודותהערותפלייאוף עליון1מ.ס. קריית גת27194471363561העפילה לשלב המוקדמות של ליגת האלופות בכדורגל נשים2הפועל קטמון ירושלים271557523220503מכבי כישרונות חדרה271341048524-434מ.כ. רמת השרון271151148351338פלייאוף תחתון5הפועל פתח תקווה27118841421-416אס"א תל אביב27981037361357הפועל תל אביב275517366226-20ירדה ליגה8הפועל באר שבע273519428038-14ירדה ליגה

 מלכת השערים 
מקוםשםקבוצהשערים1 דניאלה הלאנהמ.ס. קריית גת302 ג'ולייט סונדאיהפועל באר שבע20 ערבה שחףמ.כ. רמת השרון4 דוריס בואדווההפועל קטמון ירושלים185 דניאלה לופז אורטולאןהפועל תל אביב15

הערות שוליים

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2024 בישראל: כדורגל
קטגוריה:2025 בישראל: כדורגל